**MINISTERUL SĂNĂTĂȚII**

**ORDIN**

**pentru modificarea și completarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă, aprobată prin Ordinul ministrului sănătății și al ministrului educației nr. 2209/4469/2022**

Văzând Referatul de aprobare al Direcţiei Generale Sănătate Publică și Programe de Sănătate din cadrul Ministerului Sănătăţii nr……………………….,

în baza dispoziţiilor art. 10 alin. (1) din Legea nr. 95/2006 republicată privind reforma în domeniul sănătății, cu modificările şi completările ulterioare.

în temeiul art, 7 alin.(4) din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările ulterioare, şi a art. 13 alin. (3) din Hotărârea Guvernului nr. 369/2021 privind organizarea şi funcţionarea Ministerului Educaţiei, cu modificările și completările ulterioare,

ministrul sănătăţii şi ministrul educaţiei, emit următorul:

ORDIN

Art. I: Metodologia pentru organizarea şi certificarea instruirii profesionale a personalului privind însuşirea noţiunilor fundamentale de igienă, aprobată prin Ordinul ministrului sănătății și al ministrului educației nr. 2209/4469/2022, publicat în Monitorul Oficial al României Partea I, nr. 865 bis din 2 septembrie 2022, se modifică şi se completează după cum urmează:

1. La articolul 3 litera d) se modifică și va avea următorul cuprins:

*”d) Formatori - personal compus din medici cu specialităţile igienă, sănătate publică epidemiologie sau medicină de laborator, care deţin certificat de membru eliberat de Colegiul Medicilor din România şi aviz anual în termen;”*

2. La articolul 7, după alineatul (4) se introduce un nou alineat, alineatul (5), cu următorul cuprins:

*”(5) În cazul în care, la nivelul direcţiilor de sănătate publică judeţene şi a Municipiului Bucureşti nu există personal încadrat pe funcțiile de director executiv adjunct sănătate publică sau şef departament de supraveghere în sănătate publică, președintele comisiei poate fi reprezentat de directorul executiv.*

Art. II Prezentul ordin se publică în Monitorul Oficial al României, Partea I.

 **Pentru, Ministrul Sănătății Ministrul Educației**

**semnează Secretar de Stat conf. univ. dr. Ligia DECA**

 **Adriana PISTOL**